pythainlp/thai-wiki-dataset-v4 huggingface dataset:
แฮกเกอร์เนสต์

แฮกเกอร์เนสต์  เป็นนิติบุคคลที่จัดตั้งขึ้นโดยรัฐบาลกลางแคนาดา ขององค์การไม่แสวงหาผลกำไรและการเคลื่อนไหวในระดับโลก ที่ได้รับการก่อตั้งเมื่อวันที่ 11 มกราคม ค.ศ. 2011 องค์กรนี้ได้รวมชุมชนเทคโนโลยีท้องถิ่นทั่วโลกผ่านกิจกรรมชุมชนและแฮกกาธอนที่เป็นประโยชน์ต่อสังคม เพื่อส่งเสริมภารกิจของการพัฒนาทางเศรษฐกิจผ่านการขยายทางเทคโนโลยี ซึ่งเป็นชุมชนทางเทคโนโลยีที่ใหญ่ที่สุดและมีผลมากที่สุดในประเทศแคนาดา ด้วยการเติบโตแบบสากลนิยม
ประวัติ.
แฮกเกอร์เนสต์ได้รับการก่อตั้งโดยความเชื่อที่ว่าวิธีที่ดีที่สุดในการปรับปรุงโลกคือการสร้างการสนับสนุนลักษณะชุมชนเทคโนโลยีท้องถิ่นด้วยความซื่อสัตย์สุจริต, ความไว้วางใจ, การแบ่งปัน และการให้ความเคารพ - ในทุกหนแห่ง การเจริญเติบโตและเสริมสร้างความเข้มแข็งของชุมชนจะช่วยให้ธุรกิจสามารถจ้างได้มากกว่าเดิม, ทำเงินได้มากขึ้น และสร้างงานได้มากขึ้น แม้กระทั่งการเพิ่มอาหารบนโต๊ะได้มากกว่าเดิม
อุดมการณ์ขององค์กรคือฝังรากลึกในทฤษฎีความอลวน ของความคิดที่ว่าความแตกต่างกันเล็กน้อยในช่วงเริ่มต้นของกระบวนการในระบบแบบไดนามิก สามารถก่อให้เกิดอานิสงส์ใหญ่ รวมถึงผลกระทบที่ไม่คาดคิดในผลการสิ้นสุด คล้ายกับการกระทำที่ดูเหมือนจะไม่มีนัยสำคัญของการมอบดินสอให้แก่เด็ก ที่เป็นมรดกทางศิลปะสำหรับปาโบล ปีกัสโซ ในทศวรรษต่อมา โดยแฮกเกอร์เนสต์ได้ให้เหตุผลว่าการสร้างเพื่อนใหม่ในการพบปะทางเทคโนโลยี อาจส่งผลต่อความร่วมมือในการรักษาโรคมะเร็งได้ในวันหนึ่ง โดยที่ในใจ แฮกเกอร์เนสต์สาขา"สปลินเตอร์เซลล์" จะเป็นเจ้าภาพการชุมนุมทางสังคมเปิดให้ทุกคนที่สนใจในเทคโนโลยีที่เรียกว่า"การพบปะทางเทคโนโลยี"อย่างสม่ำเสมอ โดยเป็นอีเวนต์ที่แตกต่างกันไปตามแต่ละเมือง แต่ยังคงความเชื่อหลักที่เหมือนกัน นั่นคือ ทุกคนมีความเป็นกลาง, ไม่โอ้อวด, ต่อต้านคนหลงตัวเอง และจัดทำแบบเสรี
การพบปะทางเทคโนโลยีจัดขึ้นครั้งแรกในโทรอนโตเมื่อวันจันทร์ที่ 31 มกราคม ค.ศ. 2011 นับได้ว่าอีเวนต์แฮกเกอร์เนสต์โทรอนโต เป็นกลุ่มมีตอัพของโปรแกรมเมอร์ที่ใหญ่ที่สุดในโลก ณ ขณะนี้ และเป็นการพบปะทางเทคโนโลยีที่ใหญ่ที่สุดของประเทศแคนาดา (ทั้งในแง่ของการเป็นสมาชิกของกลุ่มและจำนวนผู้เข้าร่วมประชุมในอีเวนต์)
นับถึงเดือนพฤษภาคม ค.ศ. 2016 แฮกเกอร์เนสต์ได้ดำเนินการไปแล้วกว่า 300 อีเวนต์ใน 28 เมืองทั่วทั้ง 14 ประเทศใน 5 ทวีป
ปลาแซลมอนชินูก

ปลาแซลมอนชินูก (ชื่อวิทยาศาสตร์: "Oncorhynchus tshawytscha") เป็นสปีชีส์ที่ใหญ่ที่สุดในบรรดาสกุลปลาแซลมอนแปซิฟิก ตั้งชื่อตามชาวชินูก ซึ่งเป็นชนพื้นเมืองที่เคยอาศัยอยู่ชายฝั่งแปซิฟิกด้านตะวันตกเฉียงเหนือของสหรัฐอเมริกา ปลาแซลมอนชินูกยังมีชื่อเรียกอื่น ๆ อีก คือ คิงแซลมอน, ปลาแซลมอนควินแนต และ ปลาแซลมอนใบไม้ผลิ
ปลาแซลมอนชินูกเป็นปลาน้ำกร่อยซึ่งกระจายพันธุ์อยู่ในมหาสมุทรแปซิฟิกตอนเหนือ ตลอดจนเครือข่ายแม่น้ำในภาคตะวันตกของอเมริกาเหนือ ตั้งแต่รัฐแคลิฟอร์เนียไปจนถึงรัฐอะแลสกา และยังกระจายพันธุ์อยู่ในทวีปเอเชียบริเวณตอนเหนือของญี่ปุ่นไปจนถึงบริเวณทะเลไซบีเรียตะวันออกของรัสเซีย อย่างไรก็ตาม ปลาสายพันธุ์นี้ก็ยังพบได้ในส่วนอื่น ๆ ของโลกได้เช่นกัน อาทิในนิวซีแลนด์, ภูมิภาคปาตาโกเนีย เป็นต้น
ปลาแซลมอนชินูกถือเป็นปลาเศรษฐกิจอย่างหนึ่ง และมีกรดไขมันโอเมกา-3 ในปริมาณที่สูงซึ่งเป็นประโยชน์ต่อร่างกาย นิวซีแลนด์เป็นประเทศที่ผลิตปลาแซลมอนชินูกได้มากที่สุดโดยทำตลาดในชื่อว่า "คิงแซลมอน" ใน พ.ศ. 2554 นิวซีแลนด์ส่งออกแซลมอนชินูกคิดเป็นมูลค่าราวสองพันล้านบาท ซึ่งคิดเป็นส่วนแบ่งเกือบครึ่งหนึ่งในตลาดโลก
องค์กรต่อต้านการใช้สารต้องห้ามโลก

องค์กรต่อต้านการใช้สารต้องห้ามโลก (WADA; , AMA) เป็นองค์กรที่มาจากการริเริ่มความคิดร่วมกันโดยคณะกรรมการโอลิมปิกสากล ก่อตั้งขึ้นเมื่อวันที่ 10 พฤศจิกายน ค.ศ. 1999 ที่โลซาน ประเทศสวิตเซอร์แลนด์ โดยได้มีการลงนามใน "ปฏิญญาโลซาน" เพื่อส่งเสริม ประสานงาน และสังเกตการณ์ในการต่อต้านการใช้สารต้องห้ามทางกีฬา ในปี ค.ศ. 2002 สำนักงานใหญ่ขององค์กรได้ย้ายมาตั้งอยู่ที่ มอนทรีออล, รัฐควิเบก, ประเทศแคนาดา ซึ่งสำนักงานเดิมที่โลซานกลายเป็นสำนักงานประจำทวีปยุโรป
รอให้เธอพูดก่อน

"รอให้เธอพูดก่อน" เป็นซิงเกิลและเพลงประกอบละครซีรีส์ "U-Prince Series" ทางช่อง GMM25 ในปี พ.ศ. 2558 ของนักร้อง นท พนายางกูร ประพันธ์เนื้อร้อง-ทำนองโดย เหมือนเพชร อำมะระ และเรียบเรียงโดย Bellsnowbear ออกจำหน่ายในวันที่ 13 มิถุนายน พ.ศ. 2559
เพลงนี้จะพูดในมุมของผู้หญิงที่กลัวความไม่แน่นอน ไม่กล้าเปิดเผยความรู้สึกนั้นก่อน รอให้อีกฝ่ายพูดก่อน แล้วค่อยเซย์เยส
การตอบรับ.
เพลง "รอให้เธอพูดก่อน" ได้อันดับสูงสุด 39 ของชาร์ต GMM Grammy Gmember Song Chart Top 100 ประประจำวันที่ 27 กุมภาพันธ์ พ.ศ. 2559 และอันดับสูงสุด 2 GMM Grammy Gmember Song Chart Top 5 ประจำวันที่ 13 มิถุนายน พ.ศ. 2559 จากการจัดอันดับของเว็บไซต์ Gmember.com
จักรพรรดินินโก

อายาฮิโตะ (16 มีนาคม ค.ศ. 1800 – 21 กุมภาพันธ์ ค.ศ. 1846}} ได้รับการเลื่อนพระเกียรติหลังสวรรคตเป็น จักรพรรดินินโก  เป็นจักรพรรดิญี่ปุ่นองค์ที่ 120 ตามประเพณีการสืบราชสันตติวงศ์ รัชสมัยของพระองค์เริ่มตั้งแต่ปี ค.ศ. 1817 จนกระทั่งเสด็จสวรรคตใน ค.ศ. 1846 ทรงเห็นว่าอำนาจของโชกุนเสื่อมโทรมลงอีก ภัยพิบัติ ซึ่งรวมถึงความอดอยาก การทุจริต และการแทรกแซงของประเทศตะวันตกที่เพิ่มขึ้น ช่วยบั่นทอนความไว้วางใจของสาธารณชนในรัฐบาลโชกุนโทกูงาวะ จักรพรรดินินโกพยายามที่จะรื้อฟื้นพิธีกรรมในราชสำนักและปฏิบัติตามพระประสงค์ของพระราชบิดาของพระองค์คือจักรพรรดิโคกากุ อย่างไรก็ตามไม่ทราบว่าจักรพรรดิมีบทบาทอย่างไรในความโกลาหลที่เกิดขึ้นในรัชสมัยของพระองค์ 
พระราชวงศ์ของพระองค์รวมถึงพระราชโอรส-ธิดา 15 องค์จากพระสนมองค์ต่าง ๆ แต่มีเพียงสามองค์เท่านั้นที่มีพระชนม์อยู่จนโต พระราชโอรสองค์ที่สี่ของพระองค์คือ เจ้าชายโอซาฮิโตะได้กลายเป็นจักรพรรดิองค์ต่อไปจากการสวรรคตของจักรพรรดินินโก ในปี ค.ศ. 1846 ในขณะที่อำนาจทางการเมืองในขณะนั้นยังคงอยกับโชกุน จุดเริ่มต้นของยุคบากูมัตสึ (การสิ้นสุดยุครัฐบาลทหาร) ก็ใกล้เข้ามาแล้ว
เหตุการณ์ในพระชนมชีพ.
พระชนมชีพช่วงต้น.
ก่อนจะขึ้นสืบราชบัลลังก์ดอกเบญจมาศ พระองค์มีพระนามเดิม ("อิมินะ") ว่า อายาฮิโตะ  พระองค์เสด็จพระราชสมภพในวันที่ 16 มีนาคม ค.ศ. 1800 และเป็นพระราชโอรสองค์ที่ 4 ในจักรพรรดิโคกากุ พระองค์เป็นพระราชโอรสองค์เดียวจากทั้งหมด 16 พระองค์ที่มีพระชนม์ชีพถึงวัยผู้ใหญ่ อายาฮิโตะได้รับการแต่งตั้งเป็นมกุฎราชกุมารใน ค.ศ. 1809 โดยได้รับการเลี้ยงดูจากอัครมเหสีของพระราชบิดานามว่า เจ้าหญิงโยชิโกะ  มีอีกพระนามว่า ชิง-เซวะ-อิง  ส่วนพระราชมารดาผู้ให้กำเนิดเป็นหนึ่งในพระสนมของพระราชบิดานามว่า คาจูจิ ทาดาโกะ 
รัชสมัย.
ตลอด 28 ปีในรัชสมัยทางราชสำนักได้เกิดความขัดแย้งกับทาง รัฐบาลโชกุนโทะกุงะวะ โดยมีพระราชประสงค์ที่จะโค่นล้มรัฐบาลโชกุนโทะกุงะวะแต่พระองค์สวรรคตเสียก่อนพระราชประสงค์ของพระองค์จึงได้มาสำเร็จในช่วงต้นรัชสมัยจักรพรรดิเมจิ พระราชนัดดาของพระองค์
เอลกี จ๊ง

จ๊ง ติงยั้น ตามสำเนียงกวางตุ้ง หรือ จวง ติ้งซิน ตามสำเนียงจีนกลาง (เกิด 2 พฤศจิกายน พ.ศ. 2541) เป็นที่รู้จักในชื่อ เอลกี จ๊ง (อักษรโรมัน: Elkie Chong; เกาหลี: ) เป็นนักร้องและนักแสดงชาวฮ่องกงซึ่งทำงานหลักในประเทศเกาหลีใต้ 
ก่อนหน้านี้เธอเคยเป็นนักแสดงเด็กทางสถานีโทรทัศน์ทีวีบีของฮ่องกง และต่อมาได้เข้าเป็นสมาชิกวงซีแอลซี ซึ่งเป็นนักร้องเกิร์ลกรุปเกาหลีใต้ตั้งแต่เดือนกุมภาพันธ์ พ.ศ. 2559
ประวัติตอนต้นและการทำงาน.
เอลกีเกิดในฮ่องกง สำเร็จการศึกษาจากโรงเรียนมัธยมศึกษาคาร์แมลพาก-ยหฺวี (Carmel Pak U Secondary School) มีชื่อเสียงจากการเป็นอดีตสมาชิกเกิร์ลกรุปวงฮันนีบีส์และการเป็นนักแสดงเด็กในสังกัดทีวีบีของฮ่องกง โดยมีผลงานการแสดงกว่า 20 เรื่อง
เดือนกุมภาพันธ์ 2559 เธอเป็นที่รู้จักจากการเป็นสมาชิกเกิร์ลกรุปวงซีแอลซีพร้อมกับคว็อน อึน-บิน และได้เปิดตัวอย่างเป็นทางการเมื่อวันที่ 29 กุมภาพันธ์ปีเดียวกันพร้อมกับการเปิดตัว "รีเฟรช" มินิอัลบั้มลำดับที่สามของวง และเธอได้ปรากฏตัวต่อสาธารณชนร่วมกับเพื่อนสมาชิกร่วมวงในรายการเอ็ม! เคานต์ดาวน์ ตอนที่ 463 ทางสถานีโทรทัศน์เอ็ม.เน็ต ด้วยเพลง "ไฮฮิลส์" (High Heels).
ผลงาน.
<templatestyles src="Col-begin/styles.css"/>
มหาวิทยาลัยตูรีบา

มหาวิทยาลัยตูรีบา  มีชื่อเดิมว่า โรงเรียนบริหารธุรกิจตูรีบา  เป็นสถาบันระดับอุดมศึกษาเอกชนที่ใหญ่ที่สุดในประเทศลัตเวีย มหาวิทยาลัยได้รับการจัดตั้งขึ้นในปี พ.ศ. 2536 โดยมีวิทยาเขต 5 แห่งในรีกา, ลิเอปายา (Liepāja), เซซิส (Cēsis), ตัลซี (Talsi) และเยกับปิลส์ (Jēkabpils)
คณะ.
มหาวิทยาลัยประกอบไปด้วยคณะ 4 คณะ และหลักสูตร 25 หลักสูตร และมีการเรียนการสอนตั้งแต่ระดับปริญญาตรีจนถึงปริญญาเอกในสาขาบริหารธุรกิจ กฎหมาย การท่องเที่ยวระหว่างประเทศ การสื่อสาร 
ความร่วมมือในระดับนานาชาติ.
หลักสูตรปริญญาตรีสาขาการจัดการการท่องเที่ยวและบริษัทผู้ให้บริการและหลักสูตรปริญญาโทสาขาการจัดการการท่องเที่ยวเชิงยุทธศาสตร์ได้รับใบรับรองคุณภาพการศึกษาด้านการท่องเที่ยว (TedQual certificate) ซึ่งรับรองวิทยฐานะโดยองค์การการท่องเที่ยวโลกของสหประชาชาติ ทำให้มหาวิทยาลัยตูรีบาเป็นมหาวิทยาลัยแห่งแรกในรัฐบอลติกและสแกนดิเนเวียที่ได้รับการรับรองวิทยฐานะจากหน่วยงานดังกล่าว นอกจากนี้มหาวิทยาลัยตูรีบายังเป็นสมาชิกของสมาคมวิทยาลัยธุรกิจขั้นสูง, สมาคมสถาบันอุดมศึกษายุโรป และสมาคมคณะนิติศาสตร์ยุโรป
จี่

จี่  หรือ ทวนวงเดือน เป็นอาวุธยาวของจีนโบราณ จัดเป็นอาวุธยาวประเภททวนหรือหอกชนิดหนึ่ง มีอายุเก่าแก่ยาวนานกว่า 3,000 ปี นับตั้งแต่ยุคต้นราชวงศ์ซาง จนกระทั่งถึงสิ้นสุดราชวงศ์ชิง
มีลักษณะปลายยาวแหลม ด้านข้างตีโลหะเป็นรูปพระจันทร์เสี้ยวคล้ายง้าวเอาไว้ จึงใช้ทั้งแทงทั้งฟันได้ ในพงศาวดารจีน ขุนพลที่ใช้อาวุธนี้เด่น ๆ คือ ลิโป้ ในยุคสามก๊ก และซิ ยิ่นกุ้ย ในยุคราชวงศ์ถัง แบ่งออกได้เป็นสองประเภทใหญ่ ๆ คือ ทวนวงเดือนกรีดฟ้า (方天戟; พินอิน: "fangtian ji") ที่มีพระจันทร์เสี้ยวทั้งสองข้าง และทวนวงเดือนมังกรเขียว (青龍戟; พินอิน: "qinglong ji") ที่มีพระจันทร์เสี้ยวข้างเดียว
กีฬาฟุตบอลในโอลิมปิกฤดูร้อน 2016 – ทีมชาย

การแข่งขันกีฬาฟุตบอลในโอลิมปิกฤดูร้อน 2016 — ทีมชาย จัดขึ้นระหว่างวันที่ 4 ถึง 20 สิงหาคม พ.ศ. 2559 (ค.ศ. 2016).
โปรแกรมการแข่งขัน.
โปรแกรมการแข่งขันสำหรับทีมชายได้ถูกเปิดเผยเมื่อวันที่ 10 พฤศจิกายน พ.ศ. 2558.
การจับสลากแบ่งสาย.
พิธีการจับสลากแบ่งสายสำหรับทัวร์นาเมนต์มีขึ้นเมื่อวันที่ 14 เมษายน พ.ศ. 2559, 10:30 BRT , ที่ สนามกีฬามารากานัง, รีโอเดจาเนโร.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
สรุปเหรียญโอลิมปิกฤดูร้อน 2016

สรุปเหรียญโอลิมปิกฤดูร้อน 2016 เป็นรายชื่อของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างโอลิมปิกฤดูร้อน 2016 ในรีโอเดจาเนโร ประเทศบราซิล ตั้งแต่วันที่ 5 สิงหาคม – 21 สิงหาคม ค.ศ. 2016
ประเทศเวียดนาม, ประเทศคอซอวอ, ประเทศฟีจี, ประเทศสิงคโปร์และปวยร์โตรีโก ได้รับเหรียญทองในโอลิมปิกเป็นครั้งแรก โดยที่ประเทศคอซอวอ และประเทศฟีจีได้รับเหรียญโอลิมปิกเป็นครั้งแรก
ตารางสรุปเหรียญ.
ด้านล่างนี้เป็นตารางสรุปเหรียญโอลิมปิกฤดูร้อน 2016 ตามการนับเหรียญของคณะกรรมการโอลิมปิกสากล อันดับเหล่านี้เรียงตามจำนวนเหรียญทองที่คณะกรรมการโอลิมปิกแห่งชาติได้รับ จำนวนเหรียญเงินจะถูกพิจารณาเป็นลำดับถัดไป และสุดท้ายเป็นจำนวนเหรียญทองแดง หากเท่ากันทั้งเหรียญทอง เงินและทองแดง จะมีการให้อันดับเท่ากันและจะลงรายการตามตัวอักษรตามรหัสประเทศคณะกรรมการโอลิมปิกสากล แม้คณะกรรมการโอลิมปิกสากลจะให้สารสนเทศข้างต้นนี้ แต่คณะกรรมการฯ เองไม่ได้รับรองหรืออนุมัติระบบจัดอันดับใด ๆ
</onlyinclude>
คู่นก

"คู่นก" เป็นซิงเกิลเพลงไทยชุดแรกของวงแกรนด์เอ็กซ์ มีจำนวน 4 เพลง เผยแพร่ในรูปแบบแผ่นเสียง ในปี พ.ศ. 2520 โดยบริษัทแผ่นเสียงตรานกฮูก
เพลงส่วนมากในผลงานชุดนี้เป็นการนำเพลงของศิลปินต่างประเทศกลับมาบันทึกเสียงในแบบฉบับของทางวง ได้แก่เพลง คู่นก ที่นำเนื้อร้องและทำนองมาจากเพลง "ขาดรัก" ของวิลเลียม ดิดทะวง ศิลปินชาวลาว, เพลง เธอเท่านั้น ที่ได้จันทนีย์ อูนากูลแต่งเนื้อร้องภาษาไทยโดยใช้ทำนองเพลง Only You ของวง The Platters รวมถึงเพลง เพ้อรัก ที่ใช้ทำนองเพลง I Understand (Just How You Feel) ในเวอร์ชันของวง The G Clefts
ประวัติ.
ในปี พ.ศ. 2519 "ทนงศักดิ์ อาภรณ์ศิริ" ได้เข้ามาเป็นสมาชิกใหม่ของวงในตำแหน่งมือเบสแทนที่วราวุธ หิรัญวรรณ มือเบสยุคก่อตั้งที่ขอลาออกไป และได้จำรัส เศวตาภรณ์เข้ามาเป็นสมาชิกใหม่อีกคนหนึ่งในตำแหน่งนักร้องนำและมือกีตาร์
ต่อมา นคร เวชสุภาพร หัวหน้าวงแกรนด์เอ็กซ์ มองถึงพัฒนาการของวงจึงต้องการให้ทางวงมีผลงานเป็นของตนเอง จึงมีความคิดที่จะบันทึกแผ่นเสียงของทางวงขึ้นมา จึงได้ทดลองบันทึกเสียงการเล่นเพลงสากลต่างประเทศ ซึ่งเป็นเพลงที่ทางวงเล่นเป็นประจำ ที่ห้องบันทึกเสียงศรีกรุง ถ.อโศก-ดินแดง โดยเพลงที่ถูกนำมาบันทึกเสียงเป็นเพลงแรกก็คือเพลง 
You Make Me Feel Brand New ของวง
The Stylistics วงดนตรีแนวโซลของสหรัฐอเมริกา แต่ยังไม่ได้ถึงกระบวนการจัดทำเป็นแผ่นเสียง ทางวงก็ได้รับเพลงไทยจากการประพันธ์ของ "สมศักดิ์ อภิวัฒน์ธีรกุล" มือ
ทรอมโบนของวงสมศักดิ์ ฉัตรทวีกิจ 
และ จันทนีย์ อูนากูล รวมถึงได้อีกเพลงหนึ่งซึ่งเป็นเพลงที่มีเนื้อร้อง และทำนองมาจากบทเพลงของประเทศลาว (เพลง "ขาดรัก" ของวิลเลียม ดิดทะวง) ทำให้ความคิดที่จะบันทึกเสียงเป็นเพลงสากลต่างประเทศ เปลี่ยนมาเป็น
การบันทึกเสียงเป็นเพลงของตัวเอง โดยมี
สมศักดิ์ อภิวัฒน์ธีรกุล มือทรอมโบน เป็นผู้เรียบเรียงเสียงประสาน จนเกิดเป็นซิงเกิลชุดคู่
นก ซึ่งประกอบไปด้วย 4 บทเพลง ได้แก่
1. คู่นก : เนื้อร้อง-ทำนอง โดย วิลเลียม ดิดทะวง (เดิมชื่อเพลงขาดรัก) จำรัส เศวตาภรณ์ เป็นผู้ขับร้อง 
2. ช้าหน่อยรัก : เนื้อร้อง-ทำนอง โดย สมศักดิ์ อภิวัฒน์ธีรกุล จำรัส เศวตาภรณ์ เป็นผู้ขับร้อง
3. เพ้อรัก : เนื้อร้องโดย สมศักดิ์ ฉัตรทวีกิจ ทำนองมาจากเพลง I Understand (Just How You Feel) นคร เวชสุภาพร เป็นผู้ขับร้อง 
4. เธอเท่านั้น : เนื้อร้องโดย จันทนีย์ อูนากูล ทำนองมาจากเพลง Only You ของ
วง The Platters นคร เวชสุภาพร ขับร้อง โดยร้องในสไตล์เสียงแหลม เล็ก ที่เรียกว่า 
ฟลอเซทเธอร์ 
ซิงเกิลคู่นก บันทึกเสียงที่ห้องบันทึกเสียงคิงส์ซาวด์ และจัดทำเป็นแผ่นเสียงโดยบริษัทแผ่นเสียงตรานกฮูก มีบริษัท เสริมวิทย์ เป็น
ผู้จัดการให้ทั้งหมด และถือเป็นแผ่นเสียงชุดประวัติศาสตร์ของวงแกรนด์เอ็กซ์ ที่ทำออกมาเปิดตัว
ตามสถานีวิทยุต่าง ๆ ทั่วประเทศ ในลักษณะ
เป็นแผ่นแจกเท่านั้น และไม่มีการจัดจำหน่ายแต่อย่างใด (ออกเผยแพร่ในปี 2520) 
ภายหลังจากการออกซิงเกิล ชุดคู่นก "ชาย แสงชะอุ่ม" สมาชิกในตำแหน่งมือแซกโซโฟน
ของวงก็ขอลาออก และทางวงแกรนด์เอ็กซ์เองซึ่งมาเล่นประจำอยู่ที่แมนฮัตตัน
คลับ สุขุมวิท 15 ก็ได้พบกับ "พนัส หิรัญกสิ" มือแซกโซโฟนชั้นเยี่ยมอีกคน ผู้มีประสบการณ์มากมายจากวง Argo และวงเวชสวรรค์ ซึ่งกลายเป็นสมาชิกใหม่ของวงในเวลาต่อมา
เถียนมีมี่ รักนี้ชั่วนิรันดร์

เถียนมีมี่ รักนี้ชั่วนิรันดร์ เป็นละครโทรทัศน์ไทยแนว โรแมนติก-ดราม่า นำแสดงโดย ภพธร สุนทรญาณกิจ, รฐา โพธิ์งาม, สรวิศ บุญมาก, ณัฏฐินี เจียรวนนท์, ณัทธมนกาญจน์ ศรีนิกรโชติ และนักแสดงชั้นนำอีกมากมาย เริ่มออกอากาศตอนแรกวันที่ 15 สิงหาคม พ.ศ. 2559–12 ธันวาคม พ.ศ. 2559 ออกอากาศทุกวันจันทร์-อังคาร เวลา 20.00 - 21.00 น. ทางช่อง ทรูโฟร์ยู ผลิตโดย บริษัท โกลเด้น อายส์ วิว จำกัด โดย บทประพันธ์ของ เขมรินทร์ มารุต นนทพัฒน์ บทโทรทัศน์โดย น้องนุช ชวาลา กำกับการแสดงโดย มารุต สาโรวาท
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ทรูโฟร์ยู
 ละครวันจันทร์ - อังคาร 20:00 - 21:00 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">เถียนมีมี่ รักนี้ชั่วนิรันดร์</td>
<th style="width: 33%;">ถัดไป</th>
</tr><tr style="text-align: center;">
<td> True Love Story เพราะเธอคือรัก
</td>
<td></td></tr>
</table>
ศ
ศ
โปเกมอน เดอะมูฟวี่ ตอน โวเคเนียน กับจักรกลปริศนา มาเกียนา

โปเกมอน เดอะมูฟวี่ ตอน โวเคเนียน กับจักรกลปริศนา มาเกียนา (; โรมาจิ: "Pokemon Za Mūbī Ekkusu, Wai ando Zetto: Borukenion to Karakuri no Magiana") เป็นภาพยนตร์โปเกมอนเดอะมูฟวี่ที่ 19 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2559 และ ออกฉายในโรงภาพยนตร์ในประเทศไทยเมื่อวันที่ 13 ตุลาคม พ.ศ. 2559 ฉายวันเดียวกันเรื่อง ยอดนักสืบจิ๋วโคนัน เดอะมูฟวี่ ปริศนารัตติกาลทมิฬ และ ฉายในทางโทรทัศน์ ทรูสปาร์ก JUMP เมื่อวันที่ 6 สิงหาคม พ.ศ. 2560 เวลา 09.30 น. และ 15.30 น. ฉลองครบรอบ 3 ปี ทาง Pokémon Thailand
เรื่องย่อ.
ซาโตชิ ได้พบกับโปเกมอนมายา โวลเคเนียน ซึ่งตกลงมาจากฟากฟ้า และมีโซ่ซึ่งมีพลังลึกลับบางอย่างที่ทำให้ทั้งคู่แยกจากกันไม่ได้ โวลเคเนียนซึ่งมีความชิงชังมนุษย์ในมนุษย์มากนั้นพยายามทุกวิถีทางที่จะผละออกจากซาโตชิให้ได้ แต่เหมือนพลังลึกลับนี้ต้องการให้ซาโตชิและโวลเคเนียนร่วมมือกันในภารกิจบางอย่าง ในที่สุดทั้งคู่ก็มาถึงเมืองแห่งฟันเฟืองและเกียร์ “ราชอาณาจักรแอซซอธ” ที่ซึ่ง รมต.ขี้ฉ้อ “จาวิส”ได้ขโมยสุดยอดสิ่งประดิษฐ์ “โปเกมอนจักรกล มาเกียนา” ซึ่งถูกสร้างขึ้นตั้งแต่ 500 ปีก่อนมาเป็นของตน เขาวางแผนที่จะใช้พลังโบราณ “โซลฮาร์ท” ของมาเกียนาเพื่อยึดครองอาณาจักรจักรกล ซาโตชิและโวลเคเนียนจะช่วยมาเกียนาและขัดขวางแผนร้ายในครังนี้ได้หรือไม่? ศึกครั้งใหญ่ในประวัติศาสตร์โปเกมอนกำลังจะระเบิดขึ้นแล้ว!
เพลงประกอบ.
เพลงญี่ปุ่น
 "XY & Z" ร้องโดย (ริกะ มัตสึโมโตะ)
 "Post ni koe o nageirete"  ร้องโดย ยุกิ (นักดนตรี)
เพลงไทย
 "สุดฟ้า (Horizon)" ร้องโดย เศรษฐพงศ์ เพียงพอ
 "นานนาน Long Long Time(Long Lasting)" ร้องโดย รัชตา เกรียงปรารถนา
ฟุตบอลทีมชาติญี่ปุ่นรุ่นอายุไม่เกิน 23 ปี

ฟุตบอลทีมชาติญี่ปุ่นรุ่นอายุไม่เกิน 23 ปี เป็นฟุตบอลเยาวชนทีมชาติของญี่ปุ่น และอยู่ภายใต้การดูแลของสมาคมฟุตบอลญี่ปุ่น
สถิติการแข่งขัน.
สถิติโอลิมปิก.
<templatestyles src="Col-begin/styles.css"/>
เกาะอาดัง

เกาะอาดัง เป็นเกาะกลางช่องแคบมะละกา ตั้งอยู่ในพื้นที่ตำบลเกาะสาหร่าย อำเภอเมืองสตูล จังหวัดสตูล เป็นเกาะที่มีขนาดใหญ่เป็นอันดับสองรองจากเกาะตะรุเตา อันเป็นส่วนหนึ่งในอุทยานแห่งชาติตะรุเตาหรืออุทยานแห่งชาติหมู่เกาะตะรุเตา อยู่ใกล้กับเกาะหลีเป๊ะหรือเกาะลีเป๊ะ มีความยาว 6 กิโลเมตร และกว้าง 5 กิโลเมตร จุดสูงสุดของเกาะสูงจากระดับน้ำทะเล 690 เมตร
สภาพของเกาะอาดังมีความสงบ สะอาด และเป็นสถานที่ตั้งของหน่วยพิทักษ์อุทยานแห่งชาติหมู่เกาะตะรุเตา บนเกาะมีที่พักของเอกชนให้บริการ 1 ราย และมีบ้านพักของหน่วยพิทักษ์อุทยานฯ และจุดให้กางเต็นท์ ผู้ที่จะมาท่องเที่ยวจึงมักจะไปพักค้างแรมบนเกาะหลีเป๊ะที่อยู่ใกล้เคียงกันมากกว่า
มีน้ำตกอย่างน้อย 2 แห่งบนเกาะ
ทางทิศตะวันออกของเกาะเป็นหาดทรายขาวยาวราว 200 เมตร ในน้ำเต็มไปด้วยปะการังโขดและปะการังชนิดอื่น ๆ รวมถึงสัตว์ทะเลต่าง ๆ ที่อาศัยตามแนวปะการัง เช่น ดาวทะเล เม่นทะเล ปลาสลิดหิน ปลาขี้ตังเบ็ด และปลานกแก้ว เป็นต้น
ปูก้ามดาบก้ามขาว

ปูก้ามดาบก้ามขาว (ชื่อวิทยาศาสตร์: "Uca perplexa") เป็นปูทะเลจำพวกปูเปี้ยวหรือปูก้ามดาบชนิดหนึ่ง พบกระจายพันธุ์ตั้งแต่หมู่เกาะรีวกีวในญี่ปุ่นจนถึงอินเดีย, พบตลอดคาบสมุทรมลายู ตลอดจนชายฝั่งของออสเตรเลียตะวันออกจากควีนส์แลนด์จนถึงนิวเซาท์เวลส์ พบได้ทั่วไปในหมู่เกาะแปซิฟิก เช่น ฟีจี, ตองงา และวานูวาตู และพบได้ในไทย
เหมือนกับปูก้ามดาบทั่วไป พบได้ตามชายหาดหรือป่าชายเลนริมทะเล ที่มีสภาพเป็นโคลนปนทราย หรือบริเวณที่เป็นปากแม่น้ำ ตัวผู้เท่านั้นที่มีก้ามข้างขวาที่ใหญ่กว่าอีกข้างอย่างเห็นได้ชัด ใช้โบกพัดแสดงความเป็นเจ้าของอาณาเขต
อาศัยและหากินด้วยการขุดรู เมื่อน้ำลดจะออกมาหากิน และกลับลงรูไปเมื่อน้ำขึ้น
เจ็บที่ยังรู้สึก

"เจ็บที่ยังรู้สึก" เป็นซิงเกิลและเพลงประกอบละครซีรีส์ "U-Prince Series" ทางช่อง GMM25 ในปี พ.ศ. 2558 ของนักร้อง นนท์-ธนนท์ จำเริญ ผู้ชนะจากรายการ เดอะวอยซ์ไทยแลนด์ เสียงจริง ตัวจริง ปีที่ 1 ประพันธ์เนื้อร้อง-ทำนองโดย เหมือนเพชร อำมะระ และเรียบเรียงโดย Bellsnowbear ออกจำหน่ายในวันที่ 20 มิถุนายน พ.ศ. 2559
การตอบรับ.
เพลง "รอให้เธอพูดก่อน" ได้อันดับสูงสุด 39 ของชาร์ต GMM Grammy Gmember Song Chart Top 100 ประประจำวันที่ 27 กุมภาพันธ์ พ.ศ. 2559 จากการจัดอันดับของเว็บไซต์ Gmember.com
ชโคดรัน มุสทาฟี

ชโคดรัน มุสทาฟี ([ˈʃkoːdʁan ˈmʊstafiː]; เกิด 17 เมษายน ค.ศ. 1992) เป็นนักฟุตบอลชาวเยอรมัน ปัจจุบันลงเล่นในตำแหน่งเซ็นเตอร์แบ็ก ให้กับเลบันเต สโมสรในลาลิกา ลีกสูงสุดของประเทศสเปน และทีมชาติเยอรมนี
มุสทาฟีเกิดในบาทแฮร์สเฟ็ลท์ ครอบครัวของมุสทาฟีมีรากเหง้ามาจากเมืองกอสตีวาร์ มาซิโดเนีย เขาเริ่มต้นอาชีพกับทีมระดับเยาวชนของ 1. เอ็ฟเฟา เบบรา และเอ็สเฟา โรเทินบวร์ค ก่อนที่ในปี 2006 จะย้ายไปฮัมบัวร์เกอร์ เอ็สเฟา และย้ายไปอยู่ในอังกฤษกับเอฟเวอร์ตัน ซึ่งอยู่กับสโมสรเป็นระยะเวลา 2 ปีครึ่ง ได้ลงเล่นเพียงแค่ 1 นัดในฐานะตัวสำรอง ก่อนที่จะย้ายไปยังซัมป์โดเรีย ในเดือนมกราคม ค.ศ. 2012 เขาลงเล่น 50 นัดในเซเรียอา ก่อนย้ายร่วมทีมบาเลนเซียด้วยค่าตัวราว 8 ล้านยูโร เขาลงเล่น 81 นัดในระยะเวลาเพียง 2 ปี ก่อนย้ายไปอาร์เซนอล เขาพาทีมชนะเลิศเอฟเอคัพสองครั้งในปี 2017 และ 2020 ในเดือนกุมภาพันธ์ ค.ศ. 2021 เขาย้ายไปชัลเคอ 04 ด้วยสัญญา 6 เดือน หลังยกเลิกสัญญากับอาร์เซนอล ก่อนย้ายไปเลบันเตในเดือนกันยายน ปีเดียวกัน
มุสทาฟีเปิดตัวกับทีมชาติครั้งแรกในเกมที่พบกับโปแลนด์เมื่อวันที่ 13 พฤษภาคม ค.ศ. 2014 และเป็นหนึ่งในผู้เล่นของเยอรมนีในชุดชนะเลิศฟุตบอลโลก 2014 ที่บราซิล และยังติดทีมชาติชุดแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส โดยมุสทาฟีเป็นผู้ทำประตูให้ทีมได้ในการพบกับยูเครน ในการแข่งขันรอบแบ่งกลุ่มของกลุ่มซีนับเป็นประตูแรกของเยอรมนีในการแข่งขัน และเป็นประตูแรกของมุสทาฟีให้กับเยอรมนี ช่วยให้เอาชนะไปได้ 2–0 ในปีถัดมา เขายังพาทีมชนะเลิศฟีฟ่าคอนเฟเดอเรชันส์คัพได้อีกด้วย
เธอมีฉัน ฉันมีใคร

"เธอมีฉัน ฉันมีใคร" เป็นซิงเกิลของนักร้องชาวไทย ดา เอ็นโดรฟิน จากค่ายแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ ทำนองโดย สุวัธชัย สุทธิรัตน์ และเรียบเรียงโดย วัฒนกร ศรีวัง ออกจำหน่ายในวันที่ 11 กรกฎาคม พ.ศ. 2559 โดยเป็นเพลงแนวป็อปร็อก
มิวสิกวีดีโอนี้เผยแพร่ครั้งแรกในวันที่ 11 กรกฎาคม พ.ศ. 2559 โดยมีภาพยนตร์สั้นก่อนมิวสิกวีดีโอ ความยาว 14:20 นาที แสดงโดย ศกลรัตน์ วรอุไร ซึ่งเคยร่วมงานในมิวสิกวีดีโอเพลง เพื่อนสนิท เมื่อ 12 ปีก่อน สมัยตอนที่ยังใช้ชื่อเอ็นโดรฟินอยู่และฌอห์ณ จินดาโชติ เนื้อเพลงมีเนื้อหาเกี่ยวข้องความรัก ที่อยู่ดี ๆ อีกฝ่ายก็มีการเปลี่ยนแปลง ไปพบเจอคนรักใหม่ ทำให้มีการออกห่างจากคนเดิม ต้องไปหารัก
การตอบรับ.
เพลง "เธอมีฉัน ฉันมีใคร" ได้อันดับสูงสุดที่ 14 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 1 สิงหาคม พ.ศ. 2559
โรคแพ้คลื่นแม่เหล็กไฟฟ้า

โรคแพ้คลื่นแม่เหล็กไฟฟ้า  เป็นอาการที่มีความไวเกินอย่างผิดปกติต่อคลื่นแม่เหล็กไฟฟ้าในสิ่งแวดล้อม ปัจจุบันยังไม่ถือว่าเป็นโรคจริง ๆ ทางการแพทย์ และยังไม่มีหลักฐานทางวิทยาศาสตร์สนับสนุนว่าเกิดจากคลื่นแม่เหล็กไฟฟ้าจริง ๆ
แอรอน เครสส์เวลล์

แอรอน วิลเลียม เครสส์เวลล์ (เกิด 15 ธันวาคม ค.ศ. 1989) เป็นนักฟุตบอลอาชีพชาวอังกฤษ ปัจจุบันเล่นในตำแหน่งแบ็กซ้ายให้กับเวสต์แฮมยูไนเต็ดและทีมชาติอังกฤษ
ปลากดขี้ลิง

<ns>0</ns>
 <revision>
 <parentid>11503994</parentid>
 <timestamp>2024-11-18T15:50:50Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11950578</origin>
 <model>wikitext</model>
 <format>text/x-wiki</format>
ปลากดขี้ลิง (ชื่อวิทยาศาสตร์: "Hexanematichthys sagor") ปลากระดูกแข็งจำพวกปลาหนังชนิดหนึ่ง จัดอยู่ในวงศ์ปลากดทะเล (Ariidae)
มีขนาดโตเต็มที่ประมาณ 17.7 เซนติเมตร พบกระจายพันธุ์ตามชายฝั่งและทะเลเปิดของเอเชียใต้และเอเชียตะวันออกเฉียงใต้ ตั้งแต่ อินเดีย, บังกลาเทศ, ปากีสถาน, อินโดนีเซีย, มาเลเซีย, สิงคโปร์, เมียนมาร์ และไทย โดยมีสถานที่ค้นพบครั้งแรกที่ปากอ่าวเบงกอล ในประเทศไทยพบได้ทั้งฝั่งทะเลอันดามันและอ่าวไทย
เป็นปลาที่สามารถนำมาปรับประทานได้โดยปรุงอาหารได้หลากหลายทั้งแกงส้ม, ทอด หรือปลาเค็ม มีราคาซื้อขายที่จังหวัดสงขลาสูงถึงกิโลกรัมละ 150–200 บาท ปัจจุบันมีการศึกษาการเพาะขยายพันธุ์โดยสถาบันวิจัยและเพาะเลี้ยงสัตว์น้ำชายฝั่ง จังหวัดสงขลา ในบ่อปูนขนาด 30 ตัน เพื่อการอนุรักษ์มิให้สูญพันธุ์
ซูเปอร์สตาร์เจวายพี

ซุปเปอร์สตาร์ JYPNATION คือ เกมแนวRhythm พัฒนาขึ้นโดย Dalcomsoft โดยเปิดให้เล่นในวันที่ 1 กรกฏาคม พ.ศ. 2559 ซึ่งเป็นเกมภาคต่อของ ซุปเปอร์สตาร์ SMTOWN โดยตัวเกมจะนำเพลงของศิลปินในค่าย JYP Entertainment เช่น พัคจินยอง วันเดอร์เกิร์ล ทูเอเอ็ม ทูพีเอ็ม มาเป็นด่านในเกม โดยตัวเกมส์ได้เปิดให้เล่น แค่เกาหลีใต้เท่านั้น โดยตัวเกมตอนนี้มีสองภาษาคือ ภาษาอังกฤษ และ ภาษาเกาหลี 
"ซุปเปอร์สตาร์ JYPNATION" เป็นเกมที่ผู้เล่นต้องสะสมคะแนน โดยการเล่นเพลงของแต่ละศิลปินให้สำเร็จ โดยในเกมมีระดับความยากง่ายของเพลงมีทั้งหมด 3 ระดับ คือ Easy, Medium และ Hard โดยในเกมนี้มีเพลงมากกว่า 50 เพลง จากศิลปินเดี่ยว, ศิลปินกลุ่ม, และศิลปินกลุ่มย่อยจากค่าย SM Entertainment รวม 27 ศิลปิน
วิธีการเล่นเกม.
เกมเป็นแนว rhythm games, โดยผู้เล่นต้องทำการกดปุ่มสี ลงบนแถบบาร์ที่อยู่ด้านล่างของหน้าจอ ถ้ากดปุ่มถูกช่วงเวลา จะได้รับ rhythm points และถ้ากดปุ่มถูกช่วงเวลาติดต่อกันมากเท่าไร คะแนนก็สูงขึ้นเท่านั้น 
และเมื่อเล่นจนจบเพลงแล้ว คะแนนก็จะถูกบันทึกลง ในการจัดอันดับกับผู้้เล่นคนอื่นของแต่ละสัปดาห์ ยิ่งคะแนนสูงมากเท่าไร คุณก็จะอยู่ในลำดับที่สูงขึ้นไปเรื่อยๆ ในการจัดอันดับของแต่ละสัปดาห์
โดยมีเพลงจากหลากหลายศิลปินของค่าย JYP Entertainment ภายในเกม 
โดยคุณต้องเล่นเพลงของแต่ละศิลปิน ให้ผ่านเพื่อปลดล็อค ไปเล่นเพลงอื่นต่อไป ในความยากง่ายสามระดับ
โดยมี 50 กว่าเพลงที่คุณต้องปลดล็อค หลังจากคุณปลดล็อคเพลงทั้งหมดได้สำเร็จ คุณจะมีสิทธิเล่น Challenge mode ถ้าเล่นผ่านคุณจะได้การ์ดCของศิลปินในค่ายJYP 1 ใบ และรับ Rhythm points
ซึ่งคะแนนของแต่ละเพลงจะมีการ์ดมาเป็นตัวเพิ่มคะแนน ยิ่งการ์ดอยู่ในระดับสูงมากเท่าไร คุณก็ยิ่งได้คะแนนมากเท่านั้น และยิ่งมีการ์ดอยู่ในธีมเดียวกัน คะแนนก็ยิ่งสูงขึ้น
โดยการ์ดในเกมมีอยู่ 5 ระดับคือ การ์ดC การ์ด B การ์ดA  การ์ดS และ การ์ดR ซึ่งการ์ดจะหาได้จากการซื้อการ์ดในเกม การทำภารกิจอีเวนท์ การชนะ Challenge mode ในวันที่ 20 กรกฎาคม 2016 มีการ์ด ให้สะสมรวมกันเกิน 100+ ใบแล้ว
และเกมนี้ยังมีการซื้อขายภายในแอป โดยการขาย หูฟัง เพชร การ์ด และ ตัวเงินในเกม
โดยหูฟัง มีไว้สัำหรับ ตั๋วในการเล่นเพลงต่างในเกม ซึ่งหูฟังอาจจะได้รับเมื่อเล่นจบเพลงใน Challenge mode , การทำอีเวนท์สำเร็จ ,การเก็บของในแต่ละวัน , การซื้อขาย จนถึงการเปลื่ยนแปลงลำดับในเกมส์ แต่เมื่อผู้เล่นใช้หูฟังไปหมดแล้ว ผู้เล่นจะไม่สามารถเล่นเกมต่อได้ จนกว่าจบจะครบ 5 นาทีถึงจะได้หูฟังอันใหม่ แต่ถ้าผู้เล่นมีหูฟังเกิน 5 อัน จะไม่มีให้หูฟังเพิ่มอีก
ส่วน เพชร คือสกุลของเงินที่อยู่ในเกม โดยผู้เล่นสามารถใช้เพื่อซื้อ หูฟัง, การ์ดของศิลปิน และ Rhythm points โดย Rhythm points สามารถถูกใช้ไปเพื่อซื้อการ์ดของศิลปินหรืออัพการ์ดของศิลปิน
เพลงในเกมนี้.
ในเกมซุปเปอร์สตาร์ JYPNATION มีเพลงให้เล่นมากกว่า 50 เพลงจากศิลปินเดี่ยว, ศิลปินกลุ่ม จากค่าย JYP Entertainment รวม 10 ศิลปิน
โดย มีศิลปินดังนี้ : J.Y.Park,Wonder Girls,Sunmi,2AM,2PM,miss A,GOT7,Baek A Yeon,15&,DAY6,TWICE 
! style="background:#dde; width:200px;" | ศิลปิน 
! style="background:#dde; width:400px;" | ชื่อเพลง
สายการบินเช่าเหมาลำ

สายการบินเช่าเหมาลำ  เป็นสายการบินที่ให้บริการเช่าเหมาลำโดยเฉพาะ ไม่มีการบินแบบประจำ บางสายการบินจัดที่นั่งแบบมีแต่ชั้นประหยัด คล้ายสายการบินต้นทุนต่ำ บางสายการบินมีที่นั่งชั้นธุรกิจ และ/หรือ ชั้นหนึ่งเพิ่มมาด้วย หรืออาจมีเครื่องบินขนาดเล็ก (ขนาดเครื่องบินส่วนตัว) ให้บริการเช่าเหมาลำ ซึ่งเหมาะสำหรับผู้โดยสารจำนวนน้อย และ/หรือ สนามบินที่มีรันเวย์ขนาดเล็กหรือสั้น
สายการบินโดยทั่วไปบางรายอาจมีบริการเช่าเหมาลำด้วยเช่นกัน โดยอาจต้องเป็นไปตามเงื่อนไขที่สายการบินกำหนด เช่น
ประเทศตูวาลูในโอลิมปิกฤดูร้อน 2016

ตูวาลูเข้าร่วมการแข่งขันโอลิมปิกฤดูร้อน 2016 ซึ่งจัดขึ้นที่รีโอเดจาเนโร ประเทศบราซิล ระหว่างวันที่ 5–21 สิงหาคม ค.ศ. 2016 การเข้าร่วมโอลิมปิกในครั้งนี้เป็นครั้งที่ 3 ติดต่อกัน นับตั้งแต่การเข้าร่วมครั้งแรกในโอลิมปิกฤดูร้อน 2008 ผู้แทนตูวาลูที่เข้าร่วมการแข่งขันเป็นนักกีฬากรีฑาประเภทวิ่งระยะสั้นอย่างเอตีโมนี ตีมัวนี เขายังเป็นผู้เชิญธงชาติในช่วงของการเดินขบวนเข้าสนามอีกด้วย อย่างไรก็ตามเขาไม่สามารถผ่านรอบแรกของการแข่งขันวิ่ง 100 เมตรชายได้
ภูมิหลัง.
ตูวาลูเข้าร่วมการแข่งขันโอลิมปิกฤดูร้อนมาแล้ว 3 ครั้ง ตั้งแต่การเข้าร่วมการแข่งขันโอลิมปิกฤดูร้อน 2008 ที่ปักกิ่ง ประเทศจีนเป็นครั้งแรก จนถึงการเข้าร่วมการแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล การแข่งขันในครั้งนี้ตูวาลูส่งนักกีฬาเข้าร่วมการแข่งขันน้อยที่สุดเท่าที่เคยส่งมา โดยมีนักกีฬาเพียง 1 คนเท่านั้น นอกจากนี้ยังเป็นชาติเดียวที่ส่งนักกีฬาเพียงคนเดียวเข้าร่วมโอลิมปิกครั้งนี้ด้วย ในสองครั้งที่ผ่านมา ตูวาลูส่งนักกีฬาจำนวน 3 คนเข้าร่วมการแข่งขัน โดยไม่เคยมีชาวตูวาลูคนใดได้รับเหรียญรางวัลโอลิมปิก ในฐานะที่เอตีโมนี ตีมัวนีเป็นนักกีฬาเพียงคนเดียว เขาจึงต้องเป็นผู้เชิญธงชาติด้วย โดยเขาผ่านเข้ามาแข่งขันในโอลิมปิกด้วยสล็อตสากล (universality slot) จากสหพันธ์สมาคมกรีฑานานาชาติ
กรีฑา.
สหพันธ์สมาคมกรีฑานานาชาติได้มอบสล็อตสากลให้กับตูวาลูเพื่อส่งนักกรีฑาชาย 1 คน เข้าร่วมการแข่งขันโอลิมปิก เอตีโมนี ตีมัวนี อดีตนักฟุตบอลที่หันมาเป็นนักวิ่งระยะสั้นเข้าร่วมรายการโอลิมปิกครั้งนี้เป็นครั้งแรก อย่างไรก็ตาม เขาเคยเข้าร่วมการแข่งขันแปซิฟิกเกมส์ 2015 ที่ปาปัวนิวกินีและการแข่งขันกรีฑาชิงแชมป์โลก 2015 ที่ปักกิ่ง ก่อนการแข่งขันจะเริ่ม ตูโฟอัว ปานาปา ผู้ช่วยเลขาธิการกระทรวงศึกษาธิการของตูวาลูกล่าวว่า "พวกเราเป็นหนึ่งในประเทศที่เล็กที่สุดในโลก แต่เขาทำให้พวกเรายิ่งใหญ่กว่านั้น" และนั่น "เขาทำให้พวกเราภาคภูมิใจ" เขายังกล่าวอีกว่า "มันเป็นแรงจูงใจที่ดีให้กับคนรุ่นเยาว์" ตีมัวนีจบการแข่งขันเป็นอันดับที่ 7 ในรอบของเขาด้วยเวลา 11.81 วินาที ไม่ผ่านเข้าสู่รอบรองชนะเลิศ
ประเทศอุซเบกิสถานในโอลิมปิกฤดูร้อน 2016

ประเทศอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 ณ รีโอเดจาเนโร ประเทศบราซิล ระหว่างวันที่ 5 – 21 สิงหาคม ค.ศ. 2016
พระธรรมเจดีย์

พระธรรมเจดีย์ เป็นสมณศักดิ์พระราชาคณะชั้นธรรม มีพัดยศเฉพาะแถบสีขาว
ประวัติ.
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระธรรมเจดีย์ วัดสวนหลวงสบสวรรค์ เป็นพระราชาคณะในคณะคามวาสีฝ่ายขวา
ฐานานุกรม.
พระธรรมเจดีย์ มีฐานานุศักดิ์ตั้งฐานานุกรมได้ 6 รูป ดังนี้
<templatestyles src="Col-begin/styles.css"/>
ผู้ได้รับสมณศักดิ์.
ปัจจุบันมีพระเถระได้รับสมณศักดิ์ที่พระธรรมเจดีย์ รวมทั้งสิ้น 26 รูป ดังนี้
เส้นเมริเดียนที่ 85

เส้นเมริเดียนที่ 85 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 86

เส้นเมริเดียนที่ 86 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 87

เส้นเมริเดียนที่ 87 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 88

เส้นเมริเดียนที่ 88 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 89

เส้นเมริเดียนที่ 89 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แมตต์ ชาร์ป

แมตทิว ชาร์ป  เกิด 22 กันยายน ค.ศ. 1969 เป็นนักดนตรีที่เล่นได้หลายหลายเครื่องดนตรี นักร้อง นักแต่งเพลง โปรดิวเซอร์ ชาวอเมริกัน เป็นที่รู้จักในฐานะสมาชิกก่อตั้ง และอดีตมือเบส วงอัลเทอร์เนทีฟร็อกที่ชื่อ วีเซอร์ ในปี ค.ศ. 1994 เขาเริ่มวงดนตรีที่ชื่อ เดอะเรนทอลส์ ออกผลงานชุดแรกก่อนที่จะมีผลงานแรกกับวีเซอร์ ต่อด้วยอัลบั้มที่ 2 ในปี ค.ศ. 1999 และอีพีในปี ค.ศ. 2007 นอกจากนั้นแล้วเขายังออกอัลบั้มเต็มและอีพีในฐานะศิลปินเดี่ยว
โรงเรียนเบญจธัญพิทยา

โรงเรียนเบญจธัญพิทยา  สังกัดสำนักงานคณะกรรมการส่งเสริมการศึกษาเอกชน เป็นโรงเรียนเอกชนในอำเภอม่วงสามสิบ จังหวัดอุบลราชธานี เปิดสอนในระดับอนุบาล-มัธยมศึกษาปีที่ 6 โดยได้รับอนุญาตจากผู้ว่าราชการจังหวัดอุบลราชธานี ตามพระราชบัญญัติโรงเรียนเอกชน พ.ศ. 2525 ตั้งแต่วันที่ 16 พฤษภาคม พ.ศ. 2546
ประวัติ.
โรงเรียนเบญจธัญพิทยา จัดตั้งขึ้นเมื่อวันที่ 16 พฤษภาคม พ.ศ. 2546 ตามพระราชบัญญัติโรงเรียนเอกชน พ.ศ. 2525 โดยมี นางชุติมา รายะนาคร เป็นผู้รับใบอนุญาต ผู้จัดการ และครูใหญ่ เริ่มแรกมีอาคารเรียน 1 หลัง (อาคารบูรณ์) จำนวน 6 ห้องเรียน เปิดทำการสอนตั้งแต่ชั้นประถมศึกษาปีที่ 1-3 มีเนื้อที่ 3 ไร่ และมีนักเรียนรุ่นแรกจำนวน 56 คน 
ปีการศึกษา 2547 โรงเรียนได้สร้างอาคารเพิ่มอีกหลัง (อาคารศรีสุดา) จำนวน 6 ห้องเรียน และได้รับอนุญาตให้ขยายชั้นเรียนจากเดิมเป็นชั้นประถมศึกษาปีที่ 1-6
ปีการศึกษา 2548 โรงเรียนได้สร้างอาคารเพิ่มอีกหลัง (อาคารแก้วมาลี) จำนวน 6 ห้องเรียน และได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นประถมศึกษาปีที่ 6
ปีการศึกษา 2549 โรงเรียนได้สร้างอาคารเพิ่มอีกหลัง (อาคารสง่า) จำนวน 6 ห้องเรียน ได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นมัธยมศึกษาปีที่ 3 ได้ขยายพื้นที่จากเดิมเป็น 3 ไร่ 2 งาน 45 ตารางวา และได้สร้างอาคารประกอบ 2 หลัง โดยใช้เป็นห้องสมุดและห้องอเนกประสงค์ (อาคารกนกน้อม) และพร้อมกับใช้เป็นโรงอาหารและห้องประกอบอาหาร (อาคารปวนหมู)
ปีการศึกษา 2550 โรงเรียนได้พัฒนาอาคารสถานที่ โดยได้จัดสร้างสนามฟุตซอลขึ้น
ปีการศึกษา 2551 โรงเรียนขยายพื้นที่จากเดิมเป็น 4 ไร่ 1 งาน 51 ตารางวา โดยได้รับการยินยอมจากเจ้าของกรรมสิทธิ์ที่ดิน
ปีการศึกษา 2552 โรงเรียนได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นมัธยมศึกษาปีที่ 6 โรงเรียนได้รับอนุญาตให้โอนกิจการจาก นางชุติมา รายะนาคร ให้แก่ สมาคมผู้ปกครองและครูโรงเรียนเบญจธัญพิทยา โดย นางชุติมา รายะนาคร เป็นผู้แทนสมาคม ได้รับอนุญาตให้เปลี่ยนประเภทของโรงเรียนจาก สามัญศึกษา (ทั่วไป) เป็น สามัญศึกษา (การศึกษาสงเคราะห์) เพื่อให้เป็นไปตามวัตถุประสงค์ของสมาคม ตั้งแต่วันที่ 16 พฤษภาคม พ.ศ. 2552 และได้ก่อสร้างอาคารเรียนเพิ่มอีกหลัง (อาคารสมาคมผู้ปกครองและครูโรงเรียนเบญจธัญพิทยา) เพื่อใช้เป็นห้องเรียนและสถานที่ตั้งสำนักงานใหญ่ของสมาคมฯ
ปีการศึกษา 2554 โรงเรียนขยายพื้นที่จากเดิมเป็น 5 ไร่ 1 งาน 51 ตารางวา โดยได้รับการยินยอมจากเจ้าของกรรมสิทธิ์ที่ดิน และได้สร้างอาคารเพิ่มอีกหลัง (อาคารบุญเรือน) จำนวน 12 ห้องเรียน เพื่อรองรับจำนวนนักเรียนที่เพิ่มมากขึ้น
ปีการศึกษา 2557 โรงเรียนได้เปลี่ยนแปลงจำนวนเนื้อที่อันเป็นสถานที่ตั้งของโรงเรียน จำนวนทั้งหมด 2 ไร่ ตามคำร้องของเจ้าของกรรมสิทธิ์ที่ดิน เพื่อนำไปใช้เป็นสถานที่ตั้งของวิทยาลัยเทคโนโลยีธัญลักษณ์ ทำให้โรงเรียนคงเหลือเนื้อที่ทั้งหมด 3 ไร่ 1 งาน 51 ตารางวา จนถึงปัจจุบัน
ฌีลแบร์ ดูว์ มอตีเย เดอ ลา ฟาแย็ต

มารี-ฌอแซ็ฟ ปอล อีฟว์ ร็อก ฌีลแบร์ ดูว์ มอตีเย, มาร์กี เดอ ลา ฟาแย็ต  เป็นขุนนางและนายทหารชาวฝรั่งเศส ผู้ช่วยเหลือชาวอเมริกันทำสงครามปฏิวัติ เขาเป็นเพื่อนสนิทของจอร์จ วอชิงตัน, อเล็กซานเดอร์ แฮมิลตัน และทอมัส เจฟเฟอร์สัน นอกจากนี้ยังมีบทบาทในการปฏิวัติฝรั่งเศสและการปฏิวัติเดือนกรกฎาคม
ลาฟาแย็ตเกิดในตระกูลขุนนางมั่งคั่งในจังหวัดโอแวร์ญ ราชอาณาจักรฝรั่งเศส และได้รับราชการทหารตามครอบครัวตั้งแต่อายุได้ 13 ปี ต่อมาได้เข้าร่วมสงครามปฏิวัติอเมริกาและได้รับยศพลตรีตั้งแต่อายุเพียง 19 ปี เมื่อได้รับบาดเจ็บในยุทธการที่แบรนดีไวน์ ลาฟาแย็ตยังสามารถจัดถอยทัพได้อย่างเป็นระเบียบ และมีผลงานในยุทธการที่โรดไอแลนด์ ในช่วงกลางสงคราม เขากลับฝรั่งเศสเพื่อขอให้รัฐบาลเพิ่มงบประมาณสนับสนุน เขากลับอเมริกาอีกครั้งในปี ค.ศ. 1780 และได้รับตำแหน่งสำคัญหลายตำแหน่งในกองทัพภาคพื้นทวีป ในปี ค.ศ. 1781 กองทัพของเขาสามารถต้านทานทัพของคอร์นวอลลิสได้ จนทำให้กองทัพอเมริกาและฝรั่งเศสร่วมกันยึดเมืองยอร์กทาว์นได้สำเร็จ
ลาฟาแย็ตกลับฝรั่งเศสอีกครั้งในปี ค.ศ. 1787 และได้รับแต่งตั้งเป็นสมาชิกสภาอภิชนที่กษัตริย์ฝรั่งเศสตั้งขึ้นเพื่อแก้วิกฤติการณ์เศรษฐกิจการคลังในขณะนั้น และได้เข้าร่วมการประชุมสภาฐานันดร ค.ศ. 1789 ได้มีส่วนร่วมในการร่างคำประกาศสิทธิมนุษยชนและพลเมือง หลังเหตุการณ์การทลายคุกบัสตีย์ เขาดำรงตำแหน่งผู้บัญชาการกองอารักษ์ชาติ และพยายามให้การปฏิวัติฝรั่งเศสอยู่ในสายกลาง ในเดือนสิงหาคม ค.ศ. 1792 ฝ่ายนักปฏิวัติหัวรุนแรงได้สั่งจับกุมตัวเขาในฐานะที่เป็นผู้มีส่วนสังหารหมู่ช็องเดอมาร์ส เขาจึงหนีไปทางเนเธอร์แลนด์และถูกทหารออสเตรียจับได้และติดคุกนานถึงประมาณ 5 ปี
เมื่อนโปเลียน โบนาปาร์ตขึ้นมามีอำนาจในฝรั่งเศสและรับประกันความปลอดภัยให้เขา ลาฟาแย็ตจึงตัดสินใจกลับฝรั่งเศสในปี ค.ศ. 1797 แต่ปฏิเสธเข้าร่วมรัฐบาล หลังการฟื้นฟูราชวงศ์บูร์บงในปี ค.ศ. 1814 ถึงปี ค.ศ. 1824 เจมส์ มอนโร ประธานาธิบดีสหรัฐอเมริกา ได้เชิญเขาให้เยือนสหรัฐในฐานะอาคันตุกะของชาติ เขาได้เยือนรัฐทั้ง 24 รัฐในขณะนั้น เมื่อเกิดการปฏิวัติเดือนกรกฎาคม เขาไม่ยอมเป็นผู้นำแบบเผด็จการ แต่สนับสนุนหลุยส์-ฟิลิป ให้ขึ้นครองราชย์ ลาฟาแย็ตถึงแก่อนิจกรรมเมื่อวันที่ 20 พฤษภาคม ค.ศ. 1824 ได้รับสมัญญาว่า วีรบุรุษสองโลก (โลกเก่าและโลกใหม่)
อัลเฟรด เฮอร์ชีย์

อัลเฟรด เดย์ เฮอร์ชีย์ (4 ธันวาคม ค.ศ. 1908 – 22 พฤษภาคม ค.ศ. 1997) เป็นนักวิทยาแบคทีเรียและนักพันธุศาสตร์ชาวอเมริกัน เป็นผู้พิสูจน์ว่าดีเอ็นเอเป็นสารพันธุกรรมในสิ่งมีชีวิต และได้รับรางวัลโนเบลสาขาสรีรวิทยาหรือการแพทย์ร่วมกับซัลวาดอร์ ลูเรียและมักซ์ เดลบรึคในปี ค.ศ. 1969
ประวัติ.
อัลเฟรด เดย์ เฮอร์ชีย์เกิดที่เมืองโอวอสโซ รัฐมิชิแกน ในปี ค.ศ. 1908 เป็นบุตรของรอเบิร์ต เดย์ เฮอร์ชีย์และอัลมา วิลเบอร์ เฮอร์ชีย์ เรียนจบปริญญาตรีสาขาเคมีที่มหาวิทยาลัยมิชิแกนสเตตในปี ค.ศ. 1930 และเรียนจบปริญญาเอกสาขาวิทยาแบคทีเรียในปี ค.ศ. 1934 ก่อนจะทำงานที่ภาควิชาวิทยาแบคทีเรียที่มหาวิทยาลัยวอชิงตัน เซนต์หลุยส์
ในปี ค.ศ. 1940 เฮอร์ชีย์ร่วมกับซัลวาดอร์ ลูเรียและมักซ์ เดลบรึคทำการทดลองแบคเทริโอเฟจ พวกเขาพบว่าเมื่อไวรัสสองชนิดเกาะบนเชื้อแบคทีเรียตัวเดียวกัน ไวรัสสองชนิดนี้อาจมีการแลกเปลี่ยนข้อมูลพันธุกรรมกัน
ต่อมาในปี ค.ศ. 1950 เฮอร์ชีย์และมาร์ธา เชส ผู้ช่วย ย้ายไปทำงานที่ภาควิชาพันธุศาสตร์ สถาบันคาร์เนกีแห่งวอชิงตันในเมืองโคลด์สปริงฮาร์เบอร์ รัฐนิวยอร์ก สองปีต่อมา ทั้งสองได้ร่วมกันสร้างการทดลองเฮอร์ชีย์–เชส ซึ่งพิสูจน์ว่าสารพันธุกรรมในสิ่งมีชีวิตคือดีเอ็นเอ ไม่ใช่โปรตีน
ในปี ค.ศ. 1962 เฮอร์ชีย์ดำรงตำแหน่งผู้อำนวยการสถาบันคาร์เนกี ต่อมาในปี ค.ศ. 1969 เฮอร์ชีย์ ลูเรียและเดลบรึคได้รับรางวัลโนเบลสาขาสรีรวิทยาหรือการแพทย์ จากผลงานการค้นพบการจำลองตัวเองของไวรัสและโครงสร้างทางพันธุกรรม
เฮอร์ชีย์แต่งงานกับแฮร์เรียต เดวิดสัน เฮอร์ชีย์ มีบุตรด้วยกันหนึ่งคน เฮอร์ชีย์เสียชีวิตในปี ค.ศ. 1997 ด้วยภาวะหัวใจวาย
วัดท้ายตลาด (จังหวัดอุตรดิตถ์)

วัดท้ายตลาด หรือชื่อที่ชาวบ้านเรียก วัดท้ายตลาด (ชื่อเดิม วัดท่าทราย) ถนนสำราญรื่น บ้านท่าอิฐ ตำบลท่าอิฐ อำเภอเมือง จังหวัดอุตรดิตถ์ สังกัดเขตการปกครองคณะสงฆ์ตำบลท่าเสา ตัววัดมีเนื้อที่ 19 ไร่ 1 งาน 50 ตารางวา 
ปัจจุบันวัดท้ายตลาด เป็นวัดพัฒนาตัวอย่างและวัดพัฒนาดีเด่น มี พระครูสังฆรักษ์สิน ฐิตธมฺโม เป็นเจ้าอาวาสรูปปัจจุบัน
ประวัติ.
วัดท้ายตลาด เป็นวัดที่ถูกย้ายมาสร้างขึ้นใหม่ เพราะเดิมนั้นวัดตั้งอยู่ที่บ้านท่าอิฐล่าง ติดแม่น้ำน่าน ด้านฝั่งทิศตะวันตก เดิมชื่อว่า “วัดท่าทราย” เป็นวัดเก่าแก่ที่ไม่มีหลักฐานแน่ชัดว่าสร้างในสมัยใด สืบถามจากคนเก่าแก่ที่มีอายุมาก บอกว่าวัดถูกภัยธรรมชาติ คือน้ำเซาะตลิ่งพังลงมาเรื่อย ๆ นานเข้าก็ถึงกุฏิ และศาลาการเปรียญ ท่านเจ้าอาวาส รูปแรกคือพระอุปัชฌาย์หรั่ง สุวณฺโณ จึงได้ย้ายวัดท่าทรายมาสร้างใหม่ที่ท้ายตลาดท่าเสา ห่างจากแม่น้ำน่านประมาณ 100 เมตร ประชาชนมักนิยมเรียกวัดที่ย้ายมาสร้างใหม่ว่า “วัดท้ายตลาด” 
ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2401 มีพระบรมราชโองการพระราชทานวิสุงคามสีมา (อุโบสถหลังก่า) ปี พ.ศ. 2446 มีพระบรมราชโองการพระราชทานวิสุงคามสีมา (อุโบสถหลังใหม่) ปี พ.ศ. 2526
ที่ดินเฉพาะบริเวณที่ตั้งวัด มีเนื้อที่ 5 ไร่ 2 งาน 33 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 328 กรรมสิทธิ์ที่ดินป็นของวัด
อาณาเขตที่ตั้งวัด.
พื้นที่ตั้งของวัดมีลักษณะเป็นพื้นที่ราบอยู่ติดกับชุมชนนอกจากนี้มีโรงเรียนเทศบาลวัดท้ายตลาด (กวีธรรมสาร) ตั้งอยู่ในที่ดินของวัด เนื้อที่ 6ไร่ 3 งาน 20 ตารางวา และสถานีอนามัยมีเนื้อที่ 2 ไร่
ที่กัลปนาวัด มี 3 แปลงรวมเนื้อที่ทั้งสิ้น 16 ไร่ 3 งาน 189 ตารางวา คือ แปลงที่ 1 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 8ไร่ 48ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9935 แปลงที่ 2 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 5 ไร่ 72ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9936 และแปลงที่ 3 ตั้งอยู่ที่ตำบลท่าเสา อำเภอเมือง จังหวัดอุตรดิตถ์ มีเนื้อที่ 3 ไร่ 3 วา 9 ตารางวา หนังสือกรรมสิทธิ์ที่ดินเป็นของ นางมัชฌิมา เดชวรรณธนะ เลขที่ 9925 (ใช้จัดประโยชน์สงเคราะห์ เป็นที่อยู่อาศัยของประชาชน)
สุริยุปราคา 14 ธันวาคม พ.ศ. 2563

สุริยุปราคาเต็มดวงเกิดขึ้นในวันที่ 14 ธันวาคม พ.ศ. 2563 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้สามารถสังเกตได้จากทวีปอเมริกาใต้ โดยแนวคราสเต็มดวงเริ่มต้นในมหาสมุทรแปซิฟิกใต้ ทอดตัวไปทางตะวันออกเฉียงใต้เข้าสู่แคว้นโลสรีโอส ประเทศชิลี รัฐเนวเกน รัฐริโอเนโกร อ่าวซานมาเตียส ออกสู่มหาสมุทรแอตแลนติก จากนั้นแนวคราสทอดตัวไปทางตะวันออกเฉียงเหนือ และสิ้นสุดลงนอกชายฝั่งประเทศนามิเบีย
อุปราคาที่เกี่ยวข้อง.
สุริยุปราคา พ.ศ. 2561–2564.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า
แซรอส 142.
อุปราคาครั้งนี้เป็นส่วนหนึ่งของวงรอบแซรอสที่ 142 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 17 เมษายน พ.ศ. 2167 (ค.ศ. 1624) ชุดแซรอสนี้มีสุริยุปราคาผสมหนึ่งครั้งในวันที่ 14 กรกฎาคม พ.ศ. 2311 (ค.ศ. 1768) และสุริยุปราคาเต็มดวงเริ่มตั้งแต่วันที่ 25 กรกฎาคม พ.ศ. 2329 (ค.ศ. 1786) จนถึงวันที่ 29 ตุลาคม พ.ศ. 3086 (ค.ศ. 2543) และชุดแซรอสนี้จบลงในสุริยุปราคาบางส่วน วันที่ 5 มิถุนายน พ.ศ. 3447 (ค.ศ. 2904) ซึ่งเป็นเหตุการณ์อุปราคาครั้งที่ 72 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 28 พฤษภาคม พ.ศ. 2834 (ค.ศ. 2291) ที่เวลา 6 นาที 34 วินาที
ไข่อีสเตอร์ (สื่อ)

ไข่อีสเตอร์  เป็นคำที่ใช้อธิบายข้อความ, รูปภาพ หรือคุณลักษณะเชิงโต้ตอบที่ตั้งใจให้เกิดขึ้นที่ซ่อนอยู่ในวิดีโอเกม, ภาพยนตร์ หรืออื่น ๆ โดยปกติจะอยู่ในสื่ออิเล็กทรอนิกส์ คำที่ใช้ในลักษณะนี้ได้รับการประกาศเกียรติคุณเมื่อประมาณปี พ.ศ. 2522 โดย สตีฟ ไรท์ ผู้อำนวยการฝ่ายพัฒนาซอฟต์แวร์ในแผนกผู้บริโภคของอาตาริ เพื่ออธิบายข้อความที่ซ่อนอยู่ในวิดีโอเกม "Adventure" ของ Atari ซึ่งอ้างอิงถึงการล่าไข่อีสเตอร์
จากข้อมูลโดยผู้ออกแบบเกม วอร์เรน รอบิเนตต์ คำนี้คิดขึ้นโดยฝ่ายบุคลากรของอาตาริ สำหรับใช้ในบริบทของสื่อ ที่รู้สึกตื่นตัวกับข้อความลับที่รอบิเนตต์ซ่อนไว้ในเกม "แอดเวนเชอร์" เกม"แอดเวนเชอร์"ของอาตาริ ออกจำหน่ายเมื่อ ค.ศ. 1979 มีไข่อีสเตอร์อย่างแรกที่ค้นพบโดยผู้เล่น โดยสิ่งที่ซ่อนอยู่คือชื่อของโปรแกรมเมอร์ที่สร้างเกม วอร์เรน รอบิเนตต์ ต่อมา รอบิเนตต์ใส่ไข่อีสเตอร์ในขั้นตอนการพัฒนาเพื่อให้งานของเขาเป็นที่จดจำ เนื่องจากขณะนั้นอาตาริเก็บชื่อของโปรแกรมเมอร์ไว้เป็นความลับมาตลอด ใน ค.ศ. 2004 พบไข่อีสเตอร์ในเกม "วิดีโอวิซบอล" เกมสำหรับเครื่องแฟร์ไชลด์แชนเนิลเอฟ แสดงชื่อนามสกุลของโปรแกรมเมอร์ แบรดลีย์ รี้ด-เซลท์
การกระทำเช่นนี้คล้ายกับการซ่อนลายเซ็นลับไว้ เช่น การที่ดิเอโก ริเวรา ใส่ชื่อตนเองในจิตรกรรมฝาผนังของเขา การปรากฏตัวของอัลเฟรด ฮิตช์ค็อก การปรากฏของฟริตซ์ในผลงานของคริส แวน ออลสเบิร์ก และ "ฮิดเดนมิกกีส์" ที่พบได้ทั่วดิสนีย์พาร์ก
ภาพยนตร์.
Easter Egg ถ้าแปลตามตัวแล้วมันคือ ไข่ในเทศกาลอีสเตอร์ ซึ่งคนส่วนใหญ่มักนำไข่ หรือ ของรูปทรงกลมมาทาสีข้างในสอดไส้ด้วยของที่ระลึก ขนม หรือของขวัญ เป็นสัญลักษณ์แห่งการเกิดใหม่ ส่วนในโลกภาพยนตร์ความหมายของ Easter Egg คือจุดเชื่อมโยงไปยังหนังในจักรวาลเดียวกัน มุกล้อเลียน หรือข้อความลับที่ซ่อนอยู่ตามจุดต่างๆ ของภาพยนตร์มีทั้งบอกอย่างโจ่งแจ้ง บางครั้งก็ซ่อนไว้อย่างแนบเนียน แต่ละจุดมีความหมายซึ่งต้องอาศัยแฟนหนังตัวจริงมาเฉลย จนบางปริศนาต้องให้ผู้สร้างออกมาเฉลยเองก็มี ภาพยนตร์ที่นิยมนำรูปแบบของ Easter Egg มาใส่ไว้ในเนื้อเรื่องยุคแรก ๆ คือ ภาพยนตร์ของดิสนีย์ ที่มักจะนำสัญลักษณ์ของมิกกี้เมาส์มาซ่อนไว้ตามจุดต่างๆให้แฟนหนังได้ค้นหา
ไข่อีสเตอร์

ไข่อีสเตอร์  คือไข่ที่ถูกตกแต่งสำหรับมอบให้กันเพื่อฉลองเทศกาลอีสเตอร์หรือฤดูใบไม้ผลิ ไข่อีสเตอร์พบทั่วไปในฤดูของอีสเตอร์ไทด์ (ฤดูกาลอีสเตอร์) ประเพณีดั้งเดิมใช้ไข่ไก่นำมาย้อมหรือทาสี แต่ในประเพณีสมัยใหม่ใช้ไข่ช็อกโกแลต หรือไข่พลาสติกสอดไส้ขนม เช่น ช็อกโกแลต โดยทั่วไป ไข่ใช้เป็นสัญลักษณ์แทนความอุดมสมบูรณ์ และการเกิดใหม่
แซรอสดวงอาทิตย์ที่ 124

แซรอสชุดที่ 124 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 73 ครั้ง ประกอบด้วยสุริยุปราคาบางส่วน 9 ครั้ง สุริยุปราคาเต็มดวง 43 ครั้ง สุริยุปราคาผสม 1 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1591 - พ.ศ. 2890 กินเวลาทั้งสิ้น 1298.17 ปี
แซรอสดวงอาทิตย์ที่ 124 นี้เชื่อมโยงกับแซรอสดวงจันทร์ที่ 117
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
รางวัลภาพยนตร์แห่งชาติ สุพรรณหงส์ ครั้งที่ 25

รางวัลภาพยนตร์แห่งชาติ สุพรรณหงส์ ครั้งที่ 25 ประจำปี พ.ศ. 2558 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2558 จัดโดยสมาพันธ์สมาคมภาพยนตร์แห่งชาติ ซึ่งได้รับการสนับสนุนจากกระทรวงวัฒนธรรม กระทรวงเทคโนโลยีสารสนเทศและการสื่อสาร และสำนักงานพัฒนาธุรกรรมทางอิเล็กทรอนิกส์ (องค์การมหาชน) โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 18 กุมภาพันธ์ พ.ศ. 2559 และกำหนดจัดพิธีประกาศผลรางวัลในวันอาทิตย์ที่ 13 มีนาคม พ.ศ. 2559 ณ โรงละครเคแบงก์สยามพิฆเนศ ศูนย์การค้าสยามสแควร์วัน กรุงเทพมหานคร ในงานนอกจากมีการประกาศผลรางวัลยอดเยี่ยมทั้ง 17 สาขาแล้ว ยังมีการมอบรางวัลเกียรติยศแก่จรัล เพ็ชรเจริญ (สีเทา) อีกด้วย
หลังจากมีการประกาศรายชื่อผู้เข้าชิงรางวัลในสาขาภาพยนตร์สารคดียอดเยี่ยม ได้มีผู้ทักท้วงว่าภาพยนตร์เรื่อง "วานิชชิ่ง พอยท์" นั้น ไม่ใช่ภาพยนตร์ประเภทสารคดี ทางสมาพันธ์สมาคมภาพยนตร์แห่งชาติจึงได้ทำการตรวจสอบโดยละเอียดอีกครั้ง และได้ประสานกับผู้อำนวยการสร้างภาพยนตร์เรื่องนี้ จนได้ระบุคำยืนยันว่า "วานิชชิ่ง พอยท์" ไม่ได้เป็นภาพยนตร์สารคดี สมาพันธ์สมาคมภาพยนตร์แห่งชาติจึงได้ประกาศแก้ไขผู้เข้าชิงรางวัลสุพรรณหงส์ครั้งที่ 25 ประเภทสารคดียอดเยี่ยม จากภาพยนตร์เรื่อง "วานิชชิ่ง พอยท์" เป็นภาพยนตร์เรื่อง "ยัวร์ มิวสิค (Y/our Music)" ซึ่งเป็นอันดับถัดไปขึ้นมาแทน
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
สรุปผลภาพยนตร์ที่ผ่านการคัดเลือกและได้รับรางวัล.
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 18 เรื่อง มีดังนี้:
รายชื่อภาพยนตร์และจำนวนรางวัลที่ได้รับ
สกุลเจตมูลเพลิง

สกุลเจตมูลเพลิง (ชื่อวิทยาศาสตร์: "Plumbago") เป็นสกุลของพืชที่มีสมาชิก 10-20 สปีชีส์ในวงศ์ Plumbaginaceae พบในเขตอบอุ่นและเขตร้อน ชื่อสกุลมาจากภาษาละติน "plumbum" ("ตะกั่ว") และ "agere" ("to resemble") ใช้ครั้งแรกโดย Pliny the Elder (23-79) กับพืชชื่อ μολυβδαινα ("molybdaina") to Pedanius Dioscorides (ca. 40-90). ซึ่งหมายถึงสีดอกที่เหมือนสีตะกั่ว ยางที่ทำให้เกิดสีตะกั่วบนผิวหนัง หรือจากความเชื่อของพลินีว่าพืชนี้ใช้รักษาพิษตะกั่ว
รางวัลภาพยนตร์ไทย ชมรมวิจารณ์บันเทิง ครั้งที่ 24

รางวัลภาพยนตร์ไทย ชมรมวิจารณ์บันเทิง ครั้งที่ 24 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2558 จำนวน 55 เรื่อง (สำหรับตำนานสมเด็จพระนเรศวรมหาราช ภาค ๖ อวสานหงสา และพันท้ายนรสิงห์ ทางผู้สร้างไม่ขอรับการพิจารณารางวัล) โดยจะประกาศผลในวันที่ 20 มีนาคม 2559 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา 
ภาพยนตร์ยอดเยี่ยม.
โดย ทรูวิชั่นส์ ออริจินอล พิคเจอร์ส, ซองซาวด์โปรดักชัน, นอร์ธสตาร์โปรดักชัน (โสฬส สุขุม, กัญญารัตน์ จิรรัชชกิจ, ปิยะลักษณ์ มหาธนทรัพย์)
โดย อิเล็คทริคอีล ฟิล์ม, แอดเวิร์ดโปรดักชัน, คริสลีโปรดักชัน (Edward Gunawan, Chris Lee, อโนชา สุวิชากรพงศ์)
โดย จีทีเอช, จอกว้างฟิล์ม (จิระ มะลิกุล, เช่นชนนี สุนทรศารทูล, วรรณฤดี พงษ์สิทธิศักดิ์, สุวิมล เตชะสุปินัน, วีรชัย ใหญ่กว่าวงศ์)
โดย จีทีเอช, จอกว้างฟิล์ม (จิระ มะลิกุล, เช่นชนนี สุนทรศารทูล, วรรณฤดี พงษ์สิทธิศักดิ์, สุวิมล เตชะสุปินัน)
โดย จี วิลเลจ (อนุชา บุญยวรรธนะ, อารียา ชีวีวัฒน์, ดรสะรณ โกวิทวณิชชา, คณีณัฐ เรืองรุจิระ, ภุชงค์ ตันติสังวรากูร, วิชชพัทร์ โกจิ๋ว)
เพลงจากภาพยนตร์ยอดเยี่ยม.
ประพันธ์โดย ตนุภพ โนทยานนท์, พงศ์จักร พิษฐานพร, วรเวช ดานุวงศ์
ประพันธ์โดย สมภพ โภคพูล
ประพันธ์โดย ทศพล อำนวยกูล
ประพันธ์โดย อภิชัย ตระกูลเผด็จไกร
นักทำหนังหน้าใหม่ยอดเยี่ยม.
พิจารณาจากผลงานภาพยนตร์ขนาดยาวเรื่องแรกที่เข้าฉายเชิงพาณิชย์
โกฐน้ำเต้าแขก

โกฐน้ำเต้าแขก หรือ รูบาร์บหิมาลัย (ชื่อวิทยาศาสตร์: "Rheum emodi") เป็นไม้ล้มลุกอายุหลายปีอยู่ในวงศ์ผักไผ่ (Polygonaceae) รากอ้วนสั้น ใบเดี่ยว ดอกช่อ ดอกย่อยขนาดเล็กสีม่วงเข้ม ผลรูปไข่ สีม่วง พบในเทือกเขาหิมาลัย ใช้มากในอินเดีย ปากีสถาน เนปาล ใช้เป็นยาระบาย แก้บิด เบื่ออาหาร แก้แผลเน่าเปื่อย มีฤทธิ์อ่อนกว่าโกฐน้ำเต้าที่มาจากจีน
ธงชาติเวียดนามใต้

ธงชาติเวียดนามใต้ ถือกำเนิดขึ้นเมื่อ พ.ศ. 2433 สมเด็จพระจักรพรรดิถั่ญ ท้าย ได้มีพระราชโองการให้เปลี่ยนธงแบบเดิมที่มีอักษรจีน (จื๋อญอ) ประกอบในธงเป็นธงแบบใหม่ ซึ่งมีลักษณะเป็นธงสีเหลืองกลางมีแถบริ้วสีแดงสามริ้ว ธงนี้ได้ใช้ในฐานะธงชาติเวียดนามแบบแรกสุดอย่างเป็นทางการ Lê Văn Đệ เป็นผู้รื้อฟื้นการนำธงนี้มาใช้ ต่อมา ค.ศ. 1948 ได้ประกาศใช้อีกครั้งโดย สมเด็จพระจักรพรรดิบ๋าว ดั่ย ซึ่งมีสถานะเป็นธงชาติของรัฐเวียดนาม (การรวมชาติเวียดนามของสหภาพฝรั่งเศส) ค.ศ 1949 ถึง 1955 และ สาธารณรัฐเวียดนาม (เวียดนามใต้) ตั้งแต่ ค.ศ 1955 จนถึง 30 เมษายน ค.ศ. 1975 ภายหลังการรวมชาติของเวียดนามเหนือ ธงแดงมีดาวห้าแฉกสีเหลืองจึงถูกประกาศใช้เมื่อเมื่อวันที่ 2 กรกฎาคม ค.ศ. 1976 โดยธงสีเหลืองกลางมีแถบริ้วสีแดงสามริ้ว มีสถานะเป็นธงชาติเวียดนามเสรี
ชาวเวียดนามที่ตกเป็นผู้ลี้ภัยสงครามในประเทศสหรัฐอเมริกา (และในประเทศอื่น ๆ ที่เป็นถิ่นพำนักของผู้ลี้ภัย) ได้ใช้ธงนี้เป็นสัญลักษณ์ทางการเมืองนอกเหนือจากการใช้เป็นธงชาติแล้ว ยังมองว่าธงแดงมีดาวห้าแฉกสีเหลือง เป็นสัญลักษณ์ของเผด็จการคอมมิวนิสต์ ตั้งแต่เดือนมิถุนายน ค.ศ. 2002 จนถึงปัจจุบัน รัฐบาลท้องถิ่นทั้ง 13 รัฐของสหรัฐ, และ 85 เมืองใน 20 รัฐ ได้ประกาศให้ธงสีเหลืองกลางมีแถบริ้วสีแดงสามริ้วมีสถานะเป็นธงของชาวเวียดนามผลัดถิ่นซึ่งสื่อถึงมรดกและความเสรี ในเวียดนามธงนี้ยังใช้เป็นสัญลักษณ์ของ "กลุ่มผู้ต่อต้านรัฐบาลพรรคคอมมิวนิสต์"
โรคกระดูกอ่อนในเด็ก

โรคกระดูกอ่อนในเด็ก  คือภาวะที่มีความบกพร่องในการสะสมแร่ธาตุหรือการสะสมแคลเซียมในกระดูกระยะก่อนที่จะมีการปิดของแผ่นสร้างกระดูกเนื่องจากการขาดหรือความผิดปกติของกระบวนการสร้างและสลายวิตามินดี ฟอสฟอรัส หรือแคลเซียม ซึ่งอาจทำให้เกิดกระดูกหักหรือผิดรูปได้ โรคนี้เป็นโรคที่พบบ่อยอันดับต้นๆ ในประเทศที่กำลังพัฒนา สาเหตุส่วนใหญ่เกิดจากการขาดวิตามินดี สาเหตุอื่นที่พบได้เช่นการขาดแคลเซียม (อาจเกิดจากอุจจาระร่วงรุนแรงหรืออาเจียนมากได้)